b'\n_START_ARTICLE_\nFotballklubben T\xc3\xb8nsberg\n_START_SECTION_\n2001\n_START_PARAGRAPH_\n14. august 2001_NEWLINE_Arbeidet med en mulig ny storklubb tar form da representanter for 17 lokale klubber m\xc3\xb8tes i Sparebanken NORs lokaler i T\xc3\xb8nsberg. Det opprettes en styringsgruppe og fem prosjektgrupper som skal kartlegge mulighetene for en ny toppklubb i T\xc3\xb8nsberg._NEWLINE_27. august 2001_NEWLINE_Styringsgruppen p\xc3\xa5 13 konstituerer seg som interimsstyre. Leder er Geir Kv\xc3\xa6rner fra Flint. M\xc3\xa5let er \xc3\xa5 danne en ny klubb innen 15. oktober. Arbeidstittelen p\xc3\xa5 prosjektet er \xe2\x80\x9dFK T\xc3\xb8nsberg\xe2\x80\x9d._NEWLINE_3. september 2001_NEWLINE_Debatten om hva som m\xc3\xa5 til for \xc3\xa5 skape et topplag i fotball i T\xc3\xb8nsberg skyter fart, blant annet gjennom T\xc3\xb8nsbergs Blad. I begynnelsen av august arrangerer Flint et m\xc3\xb8te hvor temaet er \xe2\x80\x9dToppfotball i T\xc3\xb8nsberg?\xe2\x80\x9d. Med p\xc3\xa5 m\xc3\xb8tet er representanter fra Odd Grenland og FK Haugesund._NEWLINE_N\xc3\xa6ringslivet i og rundt T\xc3\xb8nsberg viser seg positive til den nye klubben. T\xc3\xb8nsberg Toppfotball ASA er sikret minst 1 million i egenkapital. Meny-kjeden og S\xc3\xa6ther Eiendom er de st\xc3\xb8rste inverstorene i ASA-selskapet._NEWLINE_13. september 2001_NEWLINE_Avtalen som skal regulere samarbeidet mellom FK T\xc3\xb8nsberg og de tilsluttende klubbene presenteres. Der heter det at FK T\xc3\xb8nsberg skal overta plassen til Eik-T\xc3\xb8nsbergs f\xc3\xb8rstelag i seriesystemet fra 2002-sesongen. Videre skal den nye klubben ha et rekrutteringslag og et juniorlag._NEWLINE_10. oktober 2001_NEWLINE_Syv minutter tar det fra m\xc3\xb8tet er satt til FK T\xc3\xb8nsberg er stiftet. Andebu skriver under som f\xc3\xb8rste klubb. Totalt 17 klubber skriver under p\xc3\xa5 avtalen denne kvelden. Senere slutter ogs\xc3\xa5 H\xc3\xb8yjord og Hauk seg til._NEWLINE_26. oktober 2001_NEWLINE_Trener Kjetil Kristoffersen skriver under for \xc3\x98rn-Horten. Kristoffersen var p\xc3\xa5tenkt rollen som FK T\xc3\xb8nsberg-trener, men valgte etter mye frem og tilbake \xc3\xa5 g\xc3\xa5 tilbake til sin moderklubb. Avgj\xc3\xb8relsen er d\xc3\xa5rlig nytt for FK T\xc3\xb8nsberg. Nyklubben st\xc3\xa5r fortsatt uten spillere og trenere._NEWLINE_1. november 2001_NEWLINE_Anders Skarb\xc3\xb8vik er f\xc3\xb8rste spiller som skriver under p\xc3\xa5 kontrakt med FK T\xc3\xb8nsberg. 24-\xc3\xa5ringen har spilt for Eik de siste tre \xc3\xa5rene._NEWLINE_9. november 2001_NEWLINE_FK T\xc3\xb8nsberg ansetter Steinar Skeie som hovedtrener. Skeie har trenet Start 2 i 2. divisjon og har ogs\xc3\xa5 v\xc3\xa6rt trener for Vindbjart. Skeie har D-trenerkurs, diplomtrenerstudium fra Olympiatoppen er mellomfag idrett fra h\xc3\xb8yskoleniv\xc3\xa5._NEWLINE_Samtidig blir det klart at Morten Kihle er engasjert for \xc3\xa5 f\xc3\xa5 fortgang i komponeringen av spillerstallen. Reidar Lindqvist, Lasse Hem og Sverrir Gunnarsson skriver under for FK T\xc3\xb8nsberg \xe2\x80\x93 og n\xc3\xa5 l\xc3\xb8sner det endelig p\xc3\xa5 spillerfronten._NEWLINE_6. desember 2001_NEWLINE_FK T\xc3\xb8nsberg avholder ekstraordin\xc3\xa6r generalforsamling. Sigmund Fossberg blir valgt til styreleder. \xe2\x80\x93 Enhver by trenger noen flaggskip. Et slikt h\xc3\xa5per vi FK T\xc3\xb8nsberg skal bli, sier Fossberg._NEWLINE_P\xc3\xa5 generalforsamlingen presenteres klubbens helr\xc3\xb8de drakter for f\xc3\xb8rste gang._NEWLINE_16. desember 2001_NEWLINE_FK T\xc3\xb8nsberg debuterer med turneringsseier. Laget g\xc3\xa5r til topps i TFKs tradisjonelle juleturnering i five-a-side fotball.\n_START_SECTION_\n2002\n_START_PARAGRAPH_\n6. januar 2002_NEWLINE_FK T\xc3\xb8nsberg sl\xc3\xa5r \xc3\x98rn-Horten 2-1 i finalen i T\xc3\xb8nsbergs Blads storhallturnering i Slagenhallen._NEWLINE_7. januar 2002_NEWLINE_Steinar Skeie leder sin f\xc3\xb8rste trening som FK T\xc3\xb8nsberg-trener p\xc3\xa5 Eikgrusen._NEWLINE_19. januar 2002_NEWLINE_I en treningskamp mot TFK brekker Reidar Lindqvist beinet i et sammenst\xc3\xb8t med keeper. Lindqvist var regnet som FK T\xc3\xb8nsbergs m\xc3\xa5lfarligste spiss. N\xc3\xa5 mister han halve sesongen._NEWLINE_Sesongen 2002_NEWLINE_FK T\xc3\xb8nsberg blir nummer to i 2. divisjon 2, bare tre poeng bak B\xc3\xa6rum som rykker opp. Laget spiller alle sine hjemmekamper i Greveskogen idrettspark.\n_START_SECTION_\n2003\n_START_PARAGRAPH_\nVinteren 2003_NEWLINE_Steinar Skeie forlenger sin kontrakt som trener. F\xc3\xa5r med seg blant andre Trond Skrede og Tore Flaatnes som hjelpetrenere. Morten Kihle g\xc3\xa5r av som sportslig leder for \xc3\xa5 spille for klubben. Klubben f\xc3\xa5r en bra stall og kan offentliggj\xc3\xb8re m\xc3\xa5lsettingen om \xc3\xa5 opprykk til 1. divisjon._NEWLINE_Samtidig endres nmodellen noe ved at klubben legger ned sin juniorsatsing og heller sataser p\xc3\xa5 et elite 2 som skal spille i 3. divisjon etter opprykk 2002._NEWLINE_April 2003_NEWLINE_Treningskampene ga b\xc3\xa5de oppturer og nedturer, men Steinar Skeie hadde bevisst valgt t\xc3\xb8ff motstand. Laget hadde en fin treningsleir til Spania. En n\xc3\xb8dvendighet etter triste treningsforhold gjennom hele vinteren._NEWLINE_Nye T\xc3\xb8nsberg Gressbane er dessverre ikke klar og sesonginnledningen foreg\xc3\xa5r p\xc3\xa5 Greveskogen._NEWLINE_16. mai 2003_NEWLINE_Folkefest i T\xc3\xb8nsberg, og offisiell \xc3\xa5pning av T\xc3\xb8nsberg Gressbane. Et fantastisk \xc3\xa5pningshow ble blant andre Jahn Teigen p\xc3\xa5 scenen. Kjels\xc3\xa5s er motstander i kampen som samlet 3.500 tilskuere._NEWLINE_FK T\xc3\xb8nsbergs vant den f\xc3\xb8rste kampen 3-2 og Steinar Jordbakke fikk \xc3\xa6ren av \xc3\xa5 score det f\xc3\xb8rste m\xc3\xa5let._NEWLINE_27. juni 2003_NEWLINE_FK T\xc3\xb8nsberg knuser Tollnes 7-2 p\xc3\xa5 T\xc3\xb8nsberg Gressbane og tar sommerferie p\xc3\xa5 toppen av tabellen to poeng foran Pors._NEWLINE_Juli \xe2\x80\x93 oktober 2003_NEWLINE_FK T\xc3\xb8nsberg klarer ikke \xc3\xa5 f\xc3\xb8lge opp den gode v\xc3\xa5rsesongen. Laget taper viktige poeng mot antatt d\xc3\xa5rligere lag, og sakter akterut i kampen om opprykk. Borte mot Pors 28. september lagets siste sjanse til \xc3\xa5 f\xc3\xa5 kontakt med lederlaget Pors igjen. Pors ydmyker FKT og vinner 3-0 uten problemer p\xc3\xa5 hjemmebane._NEWLINE_7. oktober 2003_NEWLINE_Styret i FK T\xc3\xb8nsberg har evaluerings m\xc3\xb8te av sesongen 2003. Her diskuteres Steinar Skeies fremtid i klubben, og om det fortsatt skal satses p\xc3\xa5 et rekruttlag i 3. divisjon. Det blir bestemt at FK T\xc3\xb8nsberg 2 skal legges ned. Styret sier det var kun \xc3\xb8konomiske hensyn bak avgj\xc3\xb8relsen. Det blir ikke sagt noe om Skeie skal fortsette i klubben eller ikke._NEWLINE_15. oktober 2003_NEWLINE_FK T\xc3\xb8nsberg og Steinar Skeie informerer om at de er blitt enige om at Skeie skal avslutte sitt engasjement som trener for samarbeidsklubben etter sesongen. Skeie f\xc3\xa5r kompensasjon for \xc3\xa5 avslutte kontrakten ett \xc3\xa5r f\xc3\xb8r tiden._NEWLINE_18. oktober 2003_NEWLINE_FK T\xc3\xb8nsberg avslutter sesongen med \xc3\xa5 sl\xc3\xa5 Jerv 4-0 p\xc3\xa5 T\xc3\xb8nsberg Gressbane. Tre m\xc3\xa5l av Stian Nikodemussen gj\xc3\xb8r han til toppscorer for andre \xc3\xa5ret p\xc3\xa5 rad. FKT ender p\xc3\xa5 andreplass p\xc3\xa5 tabellen bak Pors som rykker opp. For spillerne blir det ogs\xc3\xa5 et f\xc3\xb8lelsesladet farvel med Steinar Skeie._NEWLINE_Oktober 2003_NEWLINE_Spekulasjonen om hvem som skal trene FK T\xc3\xb8nsberg neste sesong g\xc3\xa5r. Navn som Tom Nordlie, Tor Thodesen, Thor Helge Fagernes og Sture Fladmark nevnes som aktuelle kandidater._NEWLINE_4. november 2003_NEWLINE_P\xc3\xa5 pressekonferanse p\xc3\xa5 T\xc3\xb8nsberg Gressbane presenter FK T\xc3\xb8nsberg klubbens nye trener. Svenske Reine Almqvist er mannen som skal lede FKT neste sesongen. P\xc3\xa5 samme pressekonferanse informer styret om at nestleder Henning Kock har tatt over som styreformann etter Sigmund Fossberg etter sist nevntes eget \xc3\xb8nske. Fossberg fortsetter i styret som styremedlem.\n_START_SECTION_\n2004\n_START_PARAGRAPH_\n3. mars 2004_NEWLINE_FK T\xc3\xb8nsberg henter Lars Petter Hansen fra Fredrikstad for \xc3\xa5 forsterke angrepet. Han reiser f\xc3\xa5 dager etterp\xc3\xa5 sammen med resten av laget p\xc3\xa5 treningsleir i Spania._NEWLINE_18. april 2004_NEWLINE_FK T\xc3\xb8nsberg serie\xc3\xa5pner sin tredje sesong med \xc3\xa5 sl\xc3\xa5 Larvik Fotball 3-0 p\xc3\xa5 T\xc3\xb8nsberg Gressbane foran 1.300 tilskuere. Petter Bruer Hanssen banker inn \xc3\xa5rets m\xc3\xa5l i sesongdebuten._NEWLINE_16. mai 2004_NEWLINE_Lokalderbyet p\xc3\xa5 T\xc3\xb8nsberg Gressbane ender med 4-1 seier til FK T\xc3\xb8nsberg over \xc3\x98rn-Horten. 2.800 tilskuere er tilstede p\xc3\xa5 kampen._NEWLINE_10. august 2004_NEWLINE_Jon Bj\xc3\xb6rklund blir FK T\xc3\xb8nsbergs f\xc3\xb8rste utenlandske spiller. Han kommer fra Kalmar FF._NEWLINE_29. august 2004_NEWLINE_Stian Nikodemussen scorer sitt 39. og 40. m\xc3\xa5l for klubben mot Sprint/Jel\xc3\xb8y_NEWLINE_30. september 2004_NEWLINE_Fyrverkeri p\xc3\xa5 himmelen, " We are the champions" runger i h\xc3\xb8ytalerne og champagnen spruter etter at at FK T\xc3\xb8nsberg har sikret opprykk til 1. divisjon med 3-1 seieren over FK Arendal. 1.800 tilskuere trosser h\xc3\xb8stkulden denne onsdagskvelden for \xc3\xa5 f\xc3\xa5 med seg festen._NEWLINE_16. oktober 2004_NEWLINE_FK T\xc3\xb8nsberg avslutter 2004-sesongen med \xc3\xa5 knuse Donn 8-0 hjemme. Lars Petter Hansen scorer tre m\xc3\xa5l, og med sju m\xc3\xa5l p\xc3\xa5 sesongens to siste kamper ender han som toppscorer med 21 m\xc3\xa5l i sin f\xc3\xb8rste sesong._NEWLINE_November \xe2\x80\x93 Desember_NEWLINE_FK T\xc3\xb8nsberg knytter til seg fire nye spillere f\xc3\xb8r jul. Kenneth Udjus blir l\xc3\xa5nt ut fra Troms\xc3\xb8, mens Are Brodtkorb kommer fra Kongsvinger. Christer Persson hentes fra Kalmar FF. Mens Abdul Karim Ahmed, med fortid i Kongsvinger og Viking, kommer fra hjemlandet Ghana._NEWLINE_F\xc3\xb8lgende spillere forlater klubben: Lars Kristian Fritz\xc3\xb8, Marius Langsrud, Per \xc3\x98yvind Jacobsen, Rolf Rasmussen, Steinar Aker, Bj\xc3\xb8rn Erik Skjelbred, Fredrik Hauge og Carl Axel Andreassen._NEWLINE_23. desember 2004_NEWLINE_S\xc3\xa6ther Eindom AS, RGS Trio AS og Revetal Invest kunngj\xc3\xb8r at de har kj\xc3\xb8pt n\xc3\xa6ringslokalene p\xc3\xa5 T\xc3\xb8nsberg Gressbane. Dermed f\xc3\xa5r endelig FK T\xc3\xb8nsberg kontorlokaler p\xc3\xa5 stadion.\n_START_SECTION_\n2005\n_START_PARAGRAPH_\n4. januar 2005_NEWLINE_FK T\xc3\xb8nsbergs nye markedssjef, Ole J\xc3\xb8rgen Reichelt har sin f\xc3\xb8rste arbeidsdag p\xc3\xa5 FKT-kontoret._NEWLINE_10. januar 2005_NEWLINE_Kontoradministrasjonen har sin f\xc3\xb8rste arbeidsdag i de nye lokalene p\xc3\xa5 T\xc3\xb8nsberg Gressbane._NEWLINE_29. januar 2005_NEWLINE_FK T\xc3\xb8nsberg og V\xc3\xa5lerenga Fotball er enige om en overgang for T\xc3\xb8nsberg-mannen Per Egil Swift. Den mange\xc3\xa5rige eliteseriespilleren signerer en tre\xc3\xa5rskontrakt med FKT._NEWLINE_22. februar 2005_NEWLINE_Arbeidstillatelsen er i orden, og etter litt sm\xc3\xa5 justeringer p\xc3\xa5 kontrakten signerer Abdul Karim Ahmed med FK T\xc3\xb8nsberg etter \xc3\xa5 ha trent med laget i tre m\xc3\xa5neder._NEWLINE_Samme dag velges Nils Lund som ny styreleder p\xc3\xa5 \xc3\xa5rsm\xc3\xb8tet._NEWLINE_16. mars 2005_NEWLINE_FK T\xc3\xb8nsberg sl\xc3\xa5r eliteserielaget Fredrikstad FK ledet av Egil \xc2\xabDrillo\xc2\xbb Olsen i treningskamp. Ekstra g\xc3\xb8y for tidligere FFK-spiller Lars Petter Hansen, som scorer mot gamle lagkamerater. Erik Biseth, Stian Nikodemussen og pr\xc3\xb8vespiller Darko Lukanovic scorer de \xc3\xb8vrige m\xc3\xa5lene._NEWLINE_30. mars 2005_NEWLINE_Etter fem m\xc3\xa5neders forhandlinger g\xc3\xa5r endelig Odd Grenland med p\xc3\xa5 \xc3\xa5 slippe Armin Sistek til FK T\xc3\xb8nsberg. Skiensklubben f\xc3\xa5r kompensasjon for overgangen._NEWLINE_10. april 2005_NEWLINE_FK T\xc3\xb8nsberg spiller sin f\xc3\xb8rste kamp i 1. divisjon. Det ender med et bittert 2-1 tap hjemme p\xc3\xa5 T\xc3\xb8nsberg gressbane for Skeid. Armin Sistek blir historisk ved \xc3\xa5 score FKTs f\xc3\xb8rste m\xc3\xa5l p\xc3\xa5 det nest h\xc3\xb8yeste niv\xc3\xa5et i Norge._NEWLINE_17. april 2005_NEWLINE_I f\xc3\xb8rste obligatoriske m\xc3\xb8te har FK T\xc3\xb8nsberg opprykksfavoritt og nabo Sandefjord Fotball i kne helt til siste sekund. SF trenger et straffespark p\xc3\xa5 overtid for \xc3\xa5 redde 1-1 hjemme p\xc3\xa5 Storstadion i Sandefjord. Petter Bruer Hanssen scorer FKTs m\xc3\xa5l._NEWLINE_24. april 2005_NEWLINE_FK T\xc3\xb8nsberg vinner sin f\xc3\xb8rste kamp i 1. divisjon. L\xc3\xb8v Ham blir sl\xc3\xa5tt 4-1 p\xc3\xa5 T\xc3\xb8nsberg gressbane. Lars Petter Hansen og Stian Nikodemussen scorer to m\xc3\xa5l hver seg._NEWLINE_17. \xe2\x80\x93 30. juni 2005_NEWLINE_Skader gj\xc3\xb8r at FK T\xc3\xb8nsberg m\xc3\xa5 l\xc3\xa5ne inn forsterkninger. I l\xc3\xb8pet av siste halvdel av juni hentes G19-landslagskapteinen Johan L\xc3\xa6dre Bj\xc3\xb8rdal fra Viking, G19-landslagsspiller Morten H\xc3\xa6stad fra Start og Andreas Drugge fra den svenske eliteserie klubben Elfsborg til T\xc3\xb8nsberg._NEWLINE_6. juli 2005_NEWLINE_Jarle Birkeland returnerer til FK T\xc3\xb8nsberg etter to \xc3\xa5r i tyske Werder Bremen. 20-\xc3\xa5ringen signerer en kontrakt ut sesongen._NEWLINE_25. juli 2005_NEWLINE_Trener Reine Almqvist sykemeldes, og Kent Karlsen og sportslig leder Trond Skrede overtar ansvaret i frav\xc3\xa6rsperioden. Almqvist returner til treningene og laglederbenken 12. august, men blir nok en gang sykemeldt 22. august._NEWLINE_30. august 2005_NEWLINE_FK T\xc3\xb8nsberg henter svensken Lars Olof \xe2\x80\x9dLO\xe2\x80\x9d Mattsson inn til \xc3\xa5 lede FK T\xc3\xb8nsberg ut sesongen i Reine Almqvists sykefrav\xc3\xa6r._NEWLINE_30. september 2005_NEWLINE_FK T\xc3\xb8nsberg l\xc3\xa5ner keeperen Nuno Marques fra FC Lyn Oslo ut sesongen p\xc3\xa5 grunn av skaden Kenneth Udjus fikk i slutten av august._NEWLINE_14. oktober 2005_NEWLINE_FK T\xc3\xb8nsberg f\xc3\xa5r oppmerksomhet fra hele Norge, og ogs\xc3\xa5 utenlandske medier ogs\xc3\xa5. Grunnen er at trener LO Mattson nekter spillerne sex resten av sesongen. Det skal reddet lagets plass i 1. divisjon._NEWLINE_23. oktober 2005_NEWLINE_Med tap 1-3 for Mandalskameratene i Mandal er nedrykket et faktum for FK T\xc3\xb8nsberg._NEWLINE_26. oktober 2005_NEWLINE_Lars Olof \xe2\x80\x9dLO\xe2\x80\x9d Mattsson sier fra at han ikke er aktuell som trener for FK T\xc3\xb8nsberg neste sesong. Samtidig blir Fredrik Kj\xc3\xb8lner lansert som en aktuell kandidat til \xc3\xa5 bli spillende trener. Kj\xc3\xb8lner velger til slutt \xc3\xa5 spille for Sandefjord Fotball._NEWLINE_30. oktober 2005_NEWLINE_Sesongen avsluttes med nok et tap. Kongsvinger vinner 3-1 p\xc3\xa5 T\xc3\xb8nsberg Gressbane. FK T\xc3\xb8nsberg rykker ned som nest siste lag i 1. divisjon 2005._NEWLINE_November 2005_NEWLINE_Sture Fladmark, Per Egil Swift, Kjetil Kristoffersen, Ivar Morten Normark og Nils Johan Semb er blant navnene som nevnes i diskusjonen rundt hvem som skal bli ny trener.\n_START_SECTION_\n2006\n_START_PARAGRAPH_\nNovember 2005 \xe2\x80\x93 Januar 2006_NEWLINE_Noen kommer, noen g\xc3\xa5r. Are Brodtkorb Mads Nilsson, Tom Roger Ellefsen og Marius Dahl gir alle beskjed om at de gir seg i FKT. Jarle Birkeland forsvinner ogs\xc3\xa5 fra klubben._NEWLINE_Etter mye fram og tilbake blir Christer Persson, Petter Bruer Hanssen og Kenneth Udjus v\xc3\xa6rende i klubben. Ogs\xc3\xa5 Lars Petter Hansen og Erik Biseth forlenger avtalene sine._NEWLINE_Sverrir Gunnarsson blir hentet tilbake fra Eik-T\xc3\xb8nsberg etter tre \xc3\xa5r der._NEWLINE_8. desember 2005_NEWLINE_Per Egil Swift ansettes som ny trener etter Reine Almqvist og Lars Olof Mattsson. Swift annonserer samtidig at han vil trappe ned som spiller. Han underskriver en ett\xc3\xa5rskontrakt som trener med opsjon p\xc3\xa5 ytterligere to \xc3\xa5r._NEWLINE_14. desember 2005_NEWLINE_Det blir kjent at daglig leder Geirfinn Kvalheim har sagt opp sin stilling i klubben. Etter fire \xc3\xa5r \xc3\xb8nsker han nye utfordringer, og g\xc3\xa5r over i ny jobb i T\xc3\xb8nsberg Gressbane AS._NEWLINE_15. desember 2005_NEWLINE_Dagen etter nyheten om at Geirfinn Kvalheim slutter, offentliggj\xc3\xb8r FK T\xc3\xb8nsberg at ogs\xc3\xa5 sportslig leder Trond Skrede takker for seg._NEWLINE_28. januar 2006_NEWLINE_Per Egil Swift f\xc3\xa5r sin kampdebut som trener da FK T\xc3\xb8nsberg vinner sesongens f\xc3\xb8rste treningskamp 1-0 mot Groruddalen. Stian Nikodemussen er matchvinner._NEWLINE_2. februar 2006_NEWLINE_Vestfold Fotballkrets gir klarsignal til at FK T\xc3\xb8nsberg kan etablere et rekruttlag i 4. divisjon i samarbeid med N\xc3\xb8tter\xc3\xb8y. Laget f\xc3\xa5r navnet N\xc3\xb8tter\xc3\xb8y/FK T\xc3\xb8nsberg 2._NEWLINE_3. februar 2006_NEWLINE_Erik Horn presenteres som ny daglig leder av FK T\xc3\xb8nsberg. Han er opprinnelig fra T\xc3\xb8nsberg, og kommer fra jobb i Norsk Rikstoto._NEWLINE_21. februar 2006_NEWLINE_FK T\xc3\xb8nsberg signerer ny utstyrsavtale. Danske Hummel erstatter italienske Errea p\xc3\xa5 utstyrssiden._NEWLINE_24. februar 2006_NEWLINE_Sigbj\xc3\xb8rn Langaas signerer for FK T\xc3\xb8nsberg. Den tidligere \xc3\x98rn-spilleren kommer fra Sogndal._NEWLINE_2. mars 2006_NEWLINE_FK T\xc3\xb8nsberg og Abdul Karim Ahmed kommer ikke til enighet om en revidert kontrakt etter nedrykket fra 1. divisjon. Ghaneseren blir fristilt, og signerer for Moss kort tid senere. (Da Abdul Karim Ahmed ikke besto legesjekken, returnerte han etterhvert til FK T\xc3\xb8nsberg)_NEWLINE_15. mars 2006_NEWLINE_Andr\xc3\xa9 Jacobsen signerer for FK T\xc3\xb8nsberg. Han har spilt for \xc3\x98rn-Horten de siste sesongene._NEWLINE_21. mars 2006_NEWLINE_Anders M\xc3\xa5rdalen signerer for FK T\xc3\xb8nsberg. Han er opprinnelig fra Rjukan, men spilte forrige sesong for Frigg._NEWLINE_27. mars 2006_NEWLINE_Petter Grini signerer for FK T\xc3\xb8nsberg. Han kommer fra Skarphedin, og har trent med FKT siden slutten av november.\n_START_SECTION_\n2007\n_START_PARAGRAPH_\n28. juni 2007_NEWLINE_FK T\xc3\xb8nsberg vinner 2-0 over rivalen og eliteserielaget Sandefjord Fotball  i 2. runde av NM. Dette er f\xc3\xb8rste gang p\xc3\xa5 mange \xc3\xa5r at et lag i Eliteserien ryker ut i 2. runde._NEWLINE_August 2007_NEWLINE_Under overgangsvinduet sommeren 2007 ankommer Mathias Raade Olsen (Eik), samt Andreas Moen (Innleid fra Sogndal). Andr\xc3\xa9 Jacobsen blir l\xc3\xa5nt ut til \xc3\x98rn-Horten ut sesongen._NEWLINE_4. september 2007_NEWLINE_Grunnet ekstremt mye reisevirksomhet og stort arbeidspress i sin daglige jobb ba styreleder i FK T\xc3\xb8nsberg, Nils Lund, om \xc3\xa5 f\xc3\xa5 fratre sitt verv som styreleder. Nestleder Rune Gjerden overtar som styreleder fram til \xc3\xa5rsm\xc3\xb8tet v\xc3\xa5ren 2008. Nils Lund fortsetter i styret som styremedlem._NEWLINE_7. september 2007_NEWLINE_Det blir klart at FK T\xc3\xb8nsberg 2 vinner kretsmesterskapet i Vestfold etter at Eik-T\xc3\xb8nsberg 2 taper mot Tj\xc3\xb8lling. FK T\xc3\xb8nsberg 2 er dermed klare for 3. divisjon med fire kamper igjen \xc3\xa5 spille. Ved sesongslutt har de vunnet med 12 poeng og med utrolige 99-19 i m\xc3\xa5lforskjell!\n_START_SECTION_\n2008\n_START_PARAGRAPH_\nDet ble igjen med "nesten" for FK T\xc3\xb8nsberg som havnet p\xc3\xa5 tredjeplass i 2. divisjon avdeling 4, kun et poeng bak avdelingsvinner Tromsdalen! Per Egil Swift og FKT blir enige om \xc3\xa5 avslutte samarbeidet og meriterte Tor Thodesen blir ansatt som ny trener. FK T\xc3\xb8nsberg 2 imponerte i 3. divisjon og endte p\xc3\xa5 5.-plass.\n_START_SECTION_\n2009\n_START_PARAGRAPH_\nFlere profilerte spillere forlater FK T\xc3\xb8nsberg i l\xc3\xb8pet av vinteren. B\xc3\xa5de fordi klubben m\xc3\xa5tte kutte kraftig ned p\xc3\xa5 l\xc3\xb8nnskostnadene, i tillegg til at noen av de lokale spillerne syntes de hadde gitt klubben nok sjanser til \xc3\xa5 klare opprykket. Blant de viktigste p\xc3\xa5 a-laget gikk Amir Sharif og Kim Larsen til Manglerud Star, mens de lokale spillerne Daniel Moen Hansen og Stian Nikodemussen dro til Randaberg. Sistnevnte hadde v\xc3\xa6rt i klubben siden den ble dannet, og er klubbens toppscorer igjennom tidene._NEWLINE_FKT satt igjen med et meget ungt lag som s\xc3\xa5vidt bikket 20 \xc3\xa5r i snitt, men fikk p\xc3\xa5 tampen av overgangsvinduet signert Fredrik Kj\xc3\xb8lner som samtidig ble hovedtrener for rekruttlaget, samt at spissen Eirik Markeg\xc3\xa5rd ble leid inn fra Sandefjord Fotball.\n_START_SECTION_\n2010\n_START_PARAGRAPH_\nKlubben havner p\xc3\xa5 3 plass p\xc3\xa5 tabellen, med 45 poeng p\xc3\xa5 26 kamper, 8 poeng bak vinnerlaget Randaberg._NEWLINE_30. november ansettes Hein Henriksen som ny hovedtrener for 2011-sesongen.\n_START_SECTION_\n2011\n_START_PARAGRAPH_\nFK T\xc3\xb8nsberg havner p\xc3\xa5 6 plass, med 42 poeng p\xc3\xa5 26 kamper._NEWLINE_1. desember ansettes Geir Midtsian som ny hovedtrener for 2012-sesongen.\n_START_SECTION_\n2012\n_START_PARAGRAPH_\nKlubben havner p\xc3\xa5 11 plass av 14 lag, tre poeng over nedrykksstreken, med 31 poeng p\xc3\xa5 26 kamper. _NEWLINE_Avtalen med samarbeidsklubbene g\xc3\xa5r ut 31. desember. Klubbens \xc3\xa5rsm\xc3\xb8te 2012 har oppfordret styret til \xc3\xa5 g\xc3\xa5 i ny dialog med klubbene i distriktet for \xc3\xa5 formalisere fremtidig samarbeid.\n_START_SECTION_\n2013\n_START_PARAGRAPH_\nKlubben er en ren amat\xc3\xb8rklubb uten l\xc3\xb8nnede spillere. 1. januar overtar Tor Thodesen jobben som hovedtrener i FK T\xc3\xb8nsberg. Oppgaven blir kortvarig, da Tor takker ja til tilbud om trenerjobb i Saudi Arabia. Sindre Bjerkeseth overtar fra februar og Kim Brodersen fra begynnelsen av juni. St\xc3\xa5le Brandsrud er trener fra slutten av juni og ut \xc3\xa5ret. _NEWLINE_Laget havner nest sist i 2 divisjon, med 20 poeng p\xc3\xa5 26 kamper, og rykker for f\xc3\xb8rste gang ned til 3 divisjon. _NEWLINE_FKT 2 havner p\xc3\xa5 7 plass i 3 divisjon, avdeling 5, med 36 poeng p\xc3\xa5 26 kamper.\n_START_SECTION_\n2014\n_START_PARAGRAPH_\nJan Eddie Hansen tiltrer som hovedtrener i januar. _NEWLINE_P\xc3\xa5 \xc3\x85rsm\xc3\xb8tet i mars blir Knut-Martin Hegg valgt til ny styreleder. Ny sportsplan blir lansert, hvor klubbens m\xc3\xa5l blir definert: Opprykk til 2 divisjon i 2014, opprykk til Adeccoligaen (niv\xc3\xa5 2) i 2016, etablert p\xc3\xa5 niv\xc3\xa5 2 innen 2018._NEWLINE_Laget havner p\xc3\xa5 andreplass i 3 divisjon, avdeling 5, med 59 poeng p\xc3\xa5 26 kamper. Med uavgjort eller seier over Donn i siste serierunde vil det bli opprykk, men FKT taper 2-1, etter \xc3\xa5 ha f\xc3\xa5tt siste scoring i mot fire minutter p\xc3\xa5 overtid. Over 2500 tilskuere p\xc3\xa5 tribunen gir likevel h\xc3\xa5p om at det er en framtid for toppfotball i byen. _NEWLINE_FKT 2 havner p\xc3\xa5 4 plass i 4 divisjon, med 39 poeng p\xc3\xa5 22 kamper.'